CELEX: C2006/048/33
Language: fi
Date: 2006-02-25 00:00:00
Title: Asia C-452/05: Euroopan yhteisöjen komission  19.12.2005  Luxemburgin suurherttuakuntaa vastaan nostama kanne

25.2.2006   
            
            
               FI
            
            
               Euroopan unionin virallinen lehti
            
            
               C 48/17
            
         Euroopan yhteisöjen komission 19.12.2005 Luxemburgin suurherttuakuntaa vastaan nostama kanne
   (Asia C-452/05)
   (2006/C 48/33)
   Oikeudenkäyntikieli: ranska
   Euroopan yhteisöjen komissio on nostanut 19.12.2005 Euroopan yhteisöjen tuomioistuimessa kanteen Luxemburgin suurherttuakuntaa vastaan. Kantajan asiamiehinä ovat S. Pardo Quintillán ja F. Simonetti ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Luxemburgin suurherttuakunta ei ole noudattanut yhdyskuntajätevesien käsittelystä 21 päivänä toukokuuta 1991 annetun neuvoston direktiivin 91/271/ETY (1) mukaisia velvoitteitaan, koska se soveltaa virheellisesti kyseisen direktiivin 5 artiklan 4 kohtaa eikä se kykene varmistamaan, että alueen kaikille yhdyskuntien jätevedenpuhdistamoille tulevasta fosforin ja typen kokonaiskuormituksesta poistetaan kummastakin vähintään 75 prosenttia.
            
         
               2)
            
            
               velvoittaa Luxemburgin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Luxemburg ilmoitti vuonna 1999 että sen sijaan, että kaikilla sen alueella sijaitsevilla puhdistusasemilla sovellettaisiin tiukempaa käsittelyä, se päätti tukeutua 5 artiklan 4 kohtaan, jonka mukaisesti tehdään kokonaisarviointi typen ja fosforin poistamisesta kaikissa Luxemburgin taajamissa.
   Viimeisimpien Luxemburgista saatujen sellaisten tietojen mukaan, jotka liittyvät kaikille puhdistusasemille tulevan kuormituksen kokonaispoistoprosenttiin, 5 artiklan 4 kohdan soveltamisen edellytykset eivät kuitenkaan täyty.
   Näin ollen komissio voi ainoastaan katsoa, että Luxemburgin viranomaiset eivät ole näyttäneet toteen, että sekä fosforin että typen kokonaiskuormituksesta poistetaan vähintään 75 prosenttia; siten 5 artiklan 4 kohdan soveltamisen edellytykset eivät täyty.
   
      (1)  EYVL L 135, s. 40.